UMSÓKN UM MIÐLASTUÐUL TIL VERKÆTLANIR – skal útfyllast (Verkætlanarstuðul)

Tilskilað Almanna- og mentamálaráðnum

Journal nr.

GG! Tá umsóknin verður fylt út, er tað umráðandi at lesa vegleiðingina aftast í umsóknarblaðnum.

A)

Upplýsingar um umsøkjara

(spjaldrastavir)

Ábyrgdarhavandi redaktørur:	Fornavn:	Eftirnavn:	P-tal:
Føðingardagur:
Gøta:	Telefon nr.:
Postrúm:	Teldupostur:
Bygd/býur:

Upplýsingar um miðil

Navn:	V-tal:
Gøta:	Telefonnr.:
Postrúm:	Teldupost:
Bygd/býur:
C/o:
Ognarskapur:
Slag av miðli:
Útgávutíttleiki:
Málbólkur:

B)

Stuðul verður goldin um Føroya Gjaldstovu

Peningastovnur:
Kontunr. umsøkjarans:	Skrás.nr.:	Kontunr.:

C)

Navn og førleikar hjá verkætlanarleiðara og møguligum framleiðslutoymi (CV skal leggjast hjá)

D)

Verkætlanarlýsing (undir 600 orð)

E)

Stutt verkætlanarlýsing (undir 150 orð) – samandráttur av teigi D

(GG: Miðlastuðulsnevndin brúkar stuttu verkætlanarlýsingina í sambandi við tíðindaskriv o.l., um verkætlanin fær játtað stuðul)

F)

Upphædd, sum søkt verður um (Skal setast inn sum eitt tal)

G)

Fíggjarætlan

H)

Tíðarætlan

I)

Aðrar upplýsingar, sum kunnu hava týdning fyri viðgerðina

J)

Hjáløgd skjøl

K)

Váttan

Undirskrift hjá umsøkjara ____________________________ Dagfesting	____________________________ Undirskrift umsøkjarans

VEGLEIÐING TIL UMSÓKN UM MIÐLASTUÐUL TIL VERKÆTLANIR (Verkætlanarstuðul)

Umsókn skal skrivast á oyðublaðið, og verkætlanin, sum søkt verður um stuðul til, skal lýsast nágreiniliga.

Miðlastuðulsnevndin metir um allar umsóknir grundað á eina meginreglu um journalistiska dygd og samfelagsligt virði. Meira ítøkiliga verður hugt at:

Innihald á framleiðsluni (teigur D)

Kostnaður av verkætlanini (teigur F og G)

Fakligar og praktiskar royndir hjá umsøkjara/toymi (teigur C)

Best kvalifiseraða verkætlanin eftir einari heildarmeting fær tillutað allan verkætlanarstuðulin, sum søkt verður um. Síðani næstbesta, triðbesta o.s.fr. til játtanin er uppi, ella til ongar kvalifiseraðar umsóknir eru eftir at meta um. Talan verður ikki um, at partur av søktu upphæddini verður játtaður, og tí hevur tað stóran týdning, at umsøkjarin metir gjølla um kostnaðin/virðið á verkætlanini.

Útgjald av játtaðum stuðli fer soleiðis fram, at helvtin av stuðlinum verður goldin út, tá stuðulin er játtaður, og hin helvtin verður útgoldin, tá verkætlanin er liðug, og tilfarið er gjørt tøkt fyri almenninginum.

A)

Upplýsingar um umsøkjara og miðilin

Fyri at kunna gjalda játtaðan stuðul til miðilin skal v-tal altíð upplýsast. Fyri privatpersón skal føðingardagur og p-tal upplýsast.

GG! Samsvar skal vera millum navn á umsøkjara og navn á kontuhavara í teigi B

GG! Umsóknartilfarið skal latast Almanna- og mentamálaráðnum, Eirargarður 2 ▪ 100 Tórshavn ella sendast umvegis teldupost á midlastudul@ammr.fo.

Síðan verður umsóknartilfarið latið Miðlastuðulsnevndini til viðgerðar og støðutakan.

Lýsing av ognarskapi

Miðlastuðulslógin ásetir í § 2, at miðlastuðul verður ikki latin teimum í § 1, stk. 1 nevndu miðlum, um ognarskapurin heilt ella lutvíst er almennur ella alment fíggjaður gjøgnum almenn partafeløg, grunnar o.tíl. Miðlastuðul verður heldur ikki latin teimum í § 1, stk. 1 nevndu miðlum, um viðkomandi miðil, heilt ella lutvíst, beinleiðis ella óbeinleiðis umvegis ognarviðurskiftini ella umvegis tætt tilknýti annars ikki hevur tann neyðuga greiða skilnaðin við miðil, ið hevur fingið ella hevur søkt um stuðul í sama stuðulsári, soleiðis at skilja, at miðlarnir ikki eru at meta sum sínámillum sjálvstøðugir.

Lýsing av slag av miðli

Miðlastuðulslógin ásetir í § 1, at stuðul verður latin prentaðum tíðindamiðli, loftbornum tíðindamiðli við neyðugum loyvum og skrivaðum tíðindanetmiðli.

Lýsing av redaksjonella innihaldinum

Miðlastuðulslógin ásetir í § 3, stk. 1, nr. 2 og 3, at miðilin í sínum redaksjonella tilfari skal venda sær til ein breiðan skara av brúkarum og ikki bert til ávísar vinnubólkar ella yrkisbólkar, limir í yrkisfeløgum, politiskum flokkum, o.s.fr., og at miðilin skal hava eitt redaksjonelt innihald innan eitt breitt evnisøki. Talan skal í høvuðsheitum vera um viðgerð av aktuellum tíðindatilfari av politiskum, samfelagsligum og mentanarligum slagi, sum er lagað til fólkið í Føroyum, og sum lýsir føroysk samfelagsviðurskifti ella útlendsk viðurskifti úr einum føroyskum sjónarhorni.

Lýsing av útgávutíttleika

Miðlastuðulslógin ásetir í § 3, stk. 2 og 3, at prentaður tíðindamiðil skal, umframt tær í stk. 1, nr. 1-3 nevndu treytir, í minsta lagi koma út eina ferð um vikuna. Skrivaður tíðindanetmiðil og loftborin tíðindamiðil skal, umframt tær í stk. 1, nr. 1-3 nevndu treytir, dagliga hava ein javnan og dagførdan tíðindastreym.

Lýsing av málbólki

Miðilin skal í sínum redaksjonella tilfari venda sær til ein breiðan skara av brúkarum og ikki bert til ávísar vinnubólkar ella yrkisbólkar, limir í yrkisfeløgum, politiskum flokkum, o.s.fr.

B)

Stuðul verður goldin út um Føroya Gjaldstovu

C)

Navn og førleikar hjá verkætlanarleiðara og møguligum miðlatoymi

Í sambandi við verkætlanina skal upplýsast, hvørjir navngivnir persónar eru knýttir at framleiðsluni. Hartil skulu viðkomandi útbúgving, royndir og førleikar hjá hesum eisini upplýsast, undir hesum CV og áður framdar miðlaverkætlanir, sum kunnu vera viðkomandi fyri at meta um førleikarnar hjá umsøkjarunum.

D)

Verkætlanarlýsing

Verkætlanin, sum søkt verður um stuðul til, skal lýsast, so Miðlastuðulsnevndin kann meta um journalistisku dygdina og samfelagsliga virðið.

Verkætlanarlýsingin skal vera undir 600 orð og skal fevna um:

1) Endamál,

2) evnisøki og innihald,

3) málbólk,

4) vav, og

5) miðlapall og miðlaætlan.

E)

Stutt verkætlanarlýsing

Hetta er samandráttur av teigi D. Legg til merkis, at henda lýsingin verður brúkt í sambandi við tíðindaskriv o.l., um verkætlanin fær játtað stuðul. Stutta lýsingin skal vera undir 150 orð.

F)

Fíggjarætlan

Fíggjarætlanin fyri verkætlanina skal útgreinast neyvt, millum annað løn og aðrir kostnaðir. Her skal standa, hvat stuðulspengarnir skulu brúkast til. Um søkti miðlastuðulin ikki er tað fulla fíggjarliga grundarlagið fyri verkætlanini, er tað ein skylda hjá umsøkjaranum at upplýsa, hvussu stórur partur av samlaðu verkætlanini miðlastuðulin er, og hvørjir aðrir partar fíggja í slíkum føri og við hvørjari upphædd. Miðlastuðulsnevndin kann krevja stuðul heilt ella lutvíst rindaðan aftur, um miðilin í sambandi við umsókn sína hevur givið skeivar ella villleiðandi upplýsingar, ella í sama sambandi hevur tagt burtur týðandi upplýsingar ella ikki lýkur treytirnar fyri stuðli annars. Samstundis verður víst til ásetingarnar í § 9 og § 10 í miðlastuðulslógini um aðrar ásetingar og revsing.

G)

Tíðarætlan

Tíðarætlanin skal vísa, nær verkætlanin byrjar, nær hon endar, og hvussu nógvir tímar verða brúktir til verkætlanina. Verkætlanir skulu í minsta lagi verða mettar til 80 tímar og í mesta lagi til 1800 tímar. Talan kann vera um bæði einstaklingaavrik og toymisarbeiði og um loftborið og skrivað tilfar. Somuleiðis skal upplýsast, hvørjir ætlaðu útgávudagarnir eru.

H)

Upphædd, sum søkt verður um

Ein peningaupphædd í krónum skal setast á.

I)

Aðrar upplýsingar av týdningi fyri viðgerðina

Miðilin skal upplýsa um øll viðurskifti av týdningi fyri metingina av umsóknini.

J)

Hjáløgd skjøl

K)

Váttan

Vinaliga vátta og dagfest umsóknina, áðrenn hon verður send Almanna- og mentamálaráðnum. Um umsóknin verður send Almanna- og mentamálaráðnum við telduposti, verður navnið á umsøkjaranum roknað sum váttan ístaðin.

Mannagongd, tá ið verkætlanin er endað

Tá ið verkætlanin er liðug kann umsøkjarin biðja um at fáa seinna útgjald. Umbønin verður send sum ein stutt frágreiðing til nevndina um verkætlanina.

Frágreiðingin eigur í stuttum at fyrihalda seg til upplýsingarnar, sum umsøkjarin í umsóknarblaðnum hevur latið um verkætlanina. Í tann mun verkætlanin ikki er framd eftir umsóknini eigur frágreiðingin at innihalda nærri upplýsingar um frávik ella broytingar, og hvønn møguligan týdning hetta hevur havt fyri fíggjarætlanina.

Biðið verður um, at frágreiðingin verður latin á serstøkum oyðiblaði, OYÐUBLAÐ - VERKÆTLAN ENDAÐ, sum nevndin hevur gjørt til endamáli.

Ein roknskapur skal somuleiðis gerast fyri verkætlanina. Hesin skal gerast í sambandi við umbøn um seinna útgjald, tá ið verkætlanin er endað, ella í seinasta lagi 1. apríl eftir játtanarárið.

Roknskapurin eigur at taka støði í upplýstu fíggjarætlanini og eigur at vera lýsandi fyri, hvussu játtanin er brúkt. Viðkomandi rokningar, kvittanir o.tíl. eiga at verða hjálagt, har tað ber til.

Biðið verður um, at roknskapur og møgulig fylgiskjøl verða savnað í einum skjali.

Umframt frágreiðing og roknskap skal verkætlanartilfarið latast nevndini til gjøgnumgongdar. Nevndin leggur í síni gjøgnumgongd dent á, um verkætlanartilfarið í innihaldi, í vavi og í aðrar mátar svarar til tað, sum umsøkjarin hevur upplýst fyri nevndini í sambandi við umsóknina.

Tilfarið eigur at verða latið á slíkan hátt, at nevndin bert fær tilfar, sum hevur samband við verkætlanina, og eigur at verða skipað soleiðis, at tað ikki er ivi um, hvat kann metast sum verkætlanartilfar og ikki.

Biðið verður um, at skrivligt tilfar, herundir greinar á netinum, verður savnað í einum skjali (ikki sum leinkjur). Møguligt ljóð- og/ella videotilfar, myndasøvn o.tíl., kann hinvegin sendast sum leinkja til tilfarið.

Við støði í frágreiðing, roknskapi og gjøgnumgongd av verkætlanartilfari tekur nevndin støðu til seinna útgjald og verkætlanin verður síðani endað

GG! Seinasta freist at lata umsóknartilfarið inn er fríggjadagin 27. september 2024 kl. 12.00.

Umsóknir, ið eru latnar inn, eftir at freistin er úti, skulu ikki væntast at verða viðgjørdar.